**Fra den 1. august 2021, vil der 1 gang ca. hver 6 uge, være tilknyttet, 1 psykolog, sundhedsplejeske, støttepædagog og 1. tale- høre lære i Institutionen. 1,5 time pr gang.**

Plads til forskellighed

**Det er en service fra Københavns Kommune for at sikre, at medarbejderne er fagliget klædt på til understøttelse af det enkelte barn samt børnegruppe.**

**Medarbejder i Krudtuglen er faglig stærke, men kan altid bruge merer viden da vores fag er i konstant udvikling via ny Teori og Forskning.**

**I vil grundet ovenstående, tiltider møde nogle ukendte ansigter som på sigt bliver kendte for Jeres børn.**

**I skal også vide hvis vi er bekymret for Jeres børn - er prochedurene som sædvanligt, at vi tager kontakt til Jer og skal vi have yderlige støtte fra andre fagpersoner, skal vi dertil bruge en samtykke Erklæring fra Jer.**

**Ressourceforum afløser Resssourceteam som har været benyttet i mange år.**

**Hvad går Ressourceforum realt ud på, læs nedenstående;**

**Målsætning**

Børn udvikler sig i samspil med andre, og for langt de fleste børn er det givende at være en del af de almene læringsfællesskaber. Det giver børnene de bedste forudsætninger for at klare sig godt videre i livet og øger deres chancelighed. Derfor ønsker vi, at der i de københavnske dagtilbud er plads til forskellighed og at færre børn segregeres til specialtilbud.

På dagtilbudsområdet arbejder vi målrettet med *det forebyggende og foregribende* arbejde ift. børn med støttebehov. Dette sker i form af Ressourceforum. Ressourceforum sikrer:

* Effektiv og kvalificeret support til børn og børnegrupper med brug for støtte
* Løbende support til institutionernes arbejde med forebyggende og foregribende indsatser i det samlede læringsmiljø

**Ressourceforum**

Ressourceforum er både en samarbejdsstruktur og en samarbejdsform: Et fastsat tidsrum, hvor supportmedarbejdere og institutionens medarbejdere og ledelse arbejder sammen om den pædagogiske praksis - i den pædagogiske praksis.

Samarbejdsstruktur: Ressourceforum som samarbejdsstruktur består i at alle kommunale- og selvejende institutioner et fast antal gange om året anvender Ressourceforum

Samarbejdsform: Ressourceforum som samarbejdsform består i, at et fast team af supportmedarbejdere fra den tværfaglige support, tilknyttes den enkelte kommunale- eller selvejende institution. Supportmedarbejderne og institutionen samarbejder i praksis omkring forebyggende eller foregribende indsatser i læringsmiljøet enten ift. børnegruppen eller omkring det enkelte barn.

Det faste tidsrum for Ressourceforum anvendes til forskellige typer af praksisnær support. Det kan være aktiviteter, dialoger, indsatser og fælles handlinger alt efter hvilke udfordringer institutionen har behov for support til.

Ressourceforum kan fx anvendes til:

* Observations- og feedbackforløb
* Gennemgang af- og dialog om TOPI
* Indsatser på baggrund af sprogvurderinger
* Sidemandsoplæring ift. målrettede aktiviteter med børn
* Sparring og vejledning
* Flerfaglig refleksion
* Aktionslæring
* Udarbejdelse af handleplaner
* Konkrete metoder der arbejdes med i institutionen, klyngen/netværket eller området
* Opfølgning på - eller justering af indsatser

Den enkelte leder vurderer, fra gang til gang, hvilken type aktivitet, Ressourceforum anvendes til.

**Supportindsatser i læringsmiljøet**

Samarbejdet i Ressourceforum fokuserer på *forebyggende og foregribende indsatser*. De aktiviteter der iværksættes, vil derfor altid understøtte det enkelte barn/børnegruppens muligheder for at trives, lære og udvikle sig i det samlede læringsmiljø i institutionen.

institutionslederen

Lederen er ansvarlig for *samarbejdsformen* i Ressourceforum. Lederen skal forud for Ressourceforum overveje hvilken aktivitet, der skal være omdrejningspunktet for Ressourceforum. Dette informerer lederen de faste supportmedarbejdere om pr. mail forud for Ressourceforum. Det er lederens ansvar at samle op på aktiviteten i Ressourceforum fra gang til gang og sørge for at aktiviteterne forankres i læringsmiljøet. Lederen skal hertil sikre relevant koordination af supportindsatser i institutionen, så indsatserne opleves målrettede og samstemte for medarbejdere, børn og forældre i institutionen.

Supportmedarbejderne

Supportmedarbejderne er ansvarlige for at agere samstemt, koordineret og tværfagligt i deres samarbejde med institutionen. Supportmedarbejderne skal sikre, at aktiviteter i regi af Ressourceforum først og fremmest har karakter af forebyggende og foregribende support, samt at der i vid udstrækning arbejdes med udgangspunkt i fælles observeret praksis.